බ්‍රිතාන්‍යයන් හා ඇමෙරිකානුවන්ට අමතරව ඉරානයේ සිට ක්‍රියාත්මක වෙමින් මීර් ඩගන්ට වටිනා තොරතුරු ලබාදෙන රහසිගත මූලාශ්‍රයක් විය. ඒ, ඉරාන එන්.සී.ආර්.අයි. දේශපාලන සංවිධානයේ නායකයන්ය. ඔවුහු ඉරානයෙන් පිටතදී මාධ්‍ය සාකච්ඡා පවත්වමින් ඉරාන ව්‍යාපෘතියේ ප්‍රධාන විද්‍යාඥයාගේ නම, වයස, රැකියාව, තනතුර, ලිපිනය, පාස්පෝට් අංකය හා නිවසේ දුරකථන අංකය පවා ලබා දුන්හ. බොහෝ කාලයක් තිස්සේ රහසක්ව පවත්වාගෙන සිටි ඔහුගේ අනන්‍යතාව හෙළිකෙරුණේ එපරිද්දෙනි. ඔහු අවුරුදු 49ක් වූ මොෂේන් ෆක්රි සාදේය. ටෙහෙරාන් විශ්වවිද්‍යාලයේ භෞතික විද්‍යා මාහාචාර්යවරයෙකු ලෙස සේවය කළ ඔහු ගුප්ත මිනිසෙකු ලෙසද හැඳින්විණි. ඔහු න්‍යෂ්ටික පිපිරුම් පිළිබඳ විශේෂඥයෙකු වූ අතර ඔහුගේ කණ්ඩායම ඒ වනවිට ෂහාබ් මිසයිලයේ හිස කොටසට ගැළපෙන පරිදි බෝම්බ කුඩා කර සැදීමේ නිරතව සිටියහ. ඉහත තොරතුරු අනාවරණය වීමත් සමඟ ඔහුට ඇමෙරිකාවට හා යුරෝපා සංගමයේ රටවලට ඇතුළුවීම තහනම් කෙරිණි. බටහිර රටවල තිබූ ඔහුගේ බැංකු ගිණුම්ද අත්හිටුවනු ලැබීය. මහාචාර්ය සාදේ කළ කී දෑ, ඔහු සමඟ වැඩ කළ විද්‍යාඥයන්ගේ නම්-ගම් හා ඔහු වැඩ කළ රහසිගත විද්‍යාගාර පිහිටා තිබුණු තැන් පවා එම දේශපාලන සංවිධානය නොමසුරුව හෙළි කර තිබිණි. ඔවුනට එම තොරතුරු ලැබුණේ අතිශය රහසිගතව ක්‍රියාත්මක වූ සේවාවකිනි. ඒ අනාවරණයේ අරමුණ වූයේ ඝාතනයේ මීළඟ ගොදුර ඔහු බව හැඟවීමයි. ඔවුහු ඔහුට දුෂ්කර ලෙස දිවිරැක ගැනීම හෝ පලායාම යන විසඳුම් දෙක ඉතිරි කර තිබුණි.
මොෂේන් ෆක්රි සාදේගේ වයස කීයද
49ක්